หนุ่มบอสทีมเก้า แชมป์ เฟซเมน
นักร้องหนุ่ม-เจ้าของอู่ซ่อมรถยนต์ บอส-ธวัชนินทร์ ดารายน จาก ทีมเมนเทอร์ เก้า-จิรายุ ละอองมณี สุดภูมิใจ หลังทำสำเร็จคว้าชัย เดอะเฟซเมน ไทยแลนด์ ซีซัน 3 ลั่นถึงได้แชมป์ ก็ยังเป็นบอสคนเดิมจะไม่ยอมสูญเสียตัวตน ยอมรับคุณค่าที่มากกว่าการได้แชมป์คือการได้เจอเพื่อนที่น่ารัก,ที่ทรูไอคอนฮอลล์ ไอคอนสยาม เมื่อช่วงเย็นวันที่ 7 ธ.ค. ผู้สื่อข่าวรายงานว่า หลังจากแข่งขันกัน อย่างดุเดือดมาหลายสัปดาห์ จนเป็นกระแสติดเทรนด์สังคมโซเชียลเป็นอันดับหนึ่งในทุกสัปดาห์ที่ออกอากาศ ในที่สุดรายการ เดอะเฟซเมน ไทยแลนด์ ซีซัน 3 (The Face Men Thailand Season 3) โดยโปรดิวเซอร์ เต้-ปิยะรัฐ กัลย์จาฤก ก็ได้คัดเอานายแบบ 4 คนสุดท้ายจาก 3 ทีม มาร่วมเดินแบบในรอบไฟนอล วอล์ก เพื่อค้นหาตำแหน่งแชมป์ประจำซีซันนี้ และถ่ายทอดสดทางไทยรัฐทีวี ช่อง 32,ทั้งนี้ ทีมเมนเทอร์ จั๊กจั่น-อคัมย์สิริ สุวรรณศุข เลือกนายแบบหุ่นล่ำ ซีเกมส์ ศรันยู เข้ามาชิงชัย ส่วน ทีมเมนเทอร์ อาร์ต อารยา และซาบีน่า ไมซิงเกอร์ เหลือเพียง ทิมมี่ ชิตพล จึงได้เข้ารอบนี้ไป สุดท้ายคือ ทีมเมนเทอร์ เก้า-จิรายุ ละอองมณี ซึ่งมีสิทธิ์ส่งลูกทีมไปได้ 2 คน เพราะชนะแคมเปญสุดท้าย จึงมีทั้ง บอส ธวัชนินทร์ และ โทนี่ แอนโทนี่ เป็นตัวแทนของทีม โดยไฟนอล วอล์ก เปิดด้วยโชว์จากนักร้องสาว ทาทา ยัง,ก่อนจะเข้าสู่การทำหน้าที่ของสองพิธีกร จูน-สาวิตรี โรจนพฤกษ์ และ อองตวน ปินโต จนมาถึงช่วงเวลาประกาศผลผู้ชนะ เดอะเฟซเมน ไทยแลนด์ ซีซัน 3 ได้แก่ บอส-ธวัชนินทร์ ดารายน จากทีมเมนเทอร์ เก้า จิรายุ หนุ่มหล่อกล้ามล่ำที่มีรอยสักบนแผงหน้าอกเป็นเอกลักษณ์ มีอาชีพหลักคือนักร้องอิสระและเป็นเจ้าของอู่ซ่อมรถยนต์,หลังจากคว้าแชมป์ บอสเผยความรู้สึกว่า ตั้งแต่ตนเข้ามาสมัคร จากคนตัวเล็กๆคนหนึ่งในเดอะเฟซเมน 3 ตนแอบคิดมาตลอดว่าอาจจะเป็นเราก็ได้ ที่จะได้เป็นเดอะเฟซเมนคนต่อไป แต่ก็แค่ลางสังหรณ์ของเด็กคนหนึ่งไม่คิดว่าจะเป็นจริง มาถึงวันนี้สิ่งที่ตนภูมิใจที่สุด คือตนยังเป็นเด็กคนเดิม บอสคนเดิม เพราะตนไม่ยอมสูญเสียความเป็นตัวเอง ไอดอลของตนคือตัวเอง ได้แชมป์ในวันนี้คุณค่าที่มากกว่าคือการได้เจอเพื่อนๆ ที่น่ารัก ทุกคนดีมาก เดอะเฟซคือครอบครัวของตน
นักร้องหนุ่ม-เจ้าของอู่ซ่อมรถยนต์ บอส-ธวัชนินทร์ ดารายน จาก ทีมเมนเทอร์ เก้า-จิรายุ ละอองมณี สุดภูมิใจหลังทำสำเร็จคว้าชัย เดอะเฟซเมน ไทยแลนด์ ซีซัน 3 ลั่นถึงได้แชมป์ ก็ยังเป็นบอสคนเดิม
บอส ธวัชนินทร์,ธวัชนินทร์ ดารายน,เก้า จิรายุ,เดอะเฟซเมน ไทยแลนด์ ซีซัน 3,คว้าแชมป์,ทีมเก้า,ข่าวหน้า1,ดารา